ડૉ. પોન્સ મને ટાળી રહ્યા હતા. અહીં કંઈક ન સમજાય એવું બની રહ્યું હતું. કેરિટાએ મને કારમન બાબતે કેમ કંઈ લખી જણાવ્યું ન હતું? હું પોસ્ટ-ઓફિસે પહોંચી ગયો. મારા નામે બે પત્રો આવ્યા હતા. એક પત્ર કેરિટાનો હતો, બહુ આનંદમાં લખાયેલી નાનકડી ચિઠ્ઠી હતી એ! મારો વ્યવસાય કેમ ચાલી રહ્યો છે? ટોમસ શેગ અને મેમ કેમ છે? અમને મળવા આવવાનું એને બહુ જ મન હતું, પણ એ બહુ વ્યસ્ત હતી… બસ, પોતાના વિશે એટલું જ લખ્યું હતું એણે. કારમન અંગે એક શબ્દ પણ લખ્યો ન હતો.